謝志偉喺基隆市出世，先後喺臺灣板橋中學同埋東吳大學德國文化學系畢業，佢喺1980年入伍當兵，服預官役，直到1982年5月退伍。同年謝志偉以第一名考到德國學術交流總署獎學金，去咗德國留學。佢曾經自述自己喺德國留學五年期間發現自己對台灣歷史、政治、社會毫無瞭解，所以想建立起自己嘅「臺灣認同與意識」，開始學台語、台灣歷史同埋文化，同埋解構佢過去對中國國民黨嘅忠誠，佢亦曾經形容喺呢個過程入面，話自己由深藍走向深綠。